Document ID: 31997R0766

KOMMISSIONENS FORORDNING (EF) Nr. 766/97 af 28. april 1997 om ændring af forordning (EØF) nr. 2251/92 om kvalitetskontrol af friske frugter og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 7 og 10, og
ud fra følgende betragtninger:
I artikel 11 i Kommissionens forordning (EØF) nr. 2251/92 af 29. juli 1992 om kvalitetskontrol af friske frugter og grøntsager (2), senest ændret ved forordning (EF) nr. 3148/94 (3), er det fastsat, at hvis det for produkter fra tredjelande konstateres, at de ikke er i overensstemmelse med de fælles kvalitetsnormer, meddeles dette til Kommissionen; på nuværende stade fremsendes disse meddelelser pr. telefax; denne fremsendelsesmåde opfylder ikke længere de krav, som ordningen for kontrol med handelskvalitet stiller, derfor bør IDES-systemet anvendes som den seneste fremsendelsesmåde for at sikre en hurtig fremsendelse af dokumenter og for at muliggøre en statistisk evaluering af de meddelte data;
de i denne forordning fastsatte foranstaltninger er i overensstemmelse med udtalelse fra forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
I artikel 11, stk. 2, i forordning (EØF) nr. 2251/92 indsættes følgende afsnit:
»Kommissionen underrettes via systemet Interactive Data Entry System, benævnt »IDES«.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. september 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. april 1997.

Labels: 7
0
3
17